**BTLA806OMA Latin nyelvi gyakorlatok I. 2025/2026-I**

Szerda 12:00–13:50, Főépület 407/A

Kovács István (kovacs.istvan@arts.unideb.hu)

*A szeminárium célja,* hogy a félév végére a résztvevők elsajátítsák a latin nyelv alapjait, beleértve a névszó- és igeragozás teljes rendszerét, valamint a mondattan egyszerűbb jelenségeit. A kurzus során a hallgatók megismerkednek a latin kiejtés szabályaival, gyakorolják a hangos olvasást a hagyományos magyarországi ejtés szerint, és képesek lesznek diktálás után helyesen leírni a szavakat.

A tananyag fontos részét képezi az esetek és alapfunkcióik megismerése, az öt *declinatio* főneveinek és a melléknevek ragozásának elsajátítása, valamint a melléknév- és főnévegyeztetés gyakorlása. A hallgatók megismerkednek az *appositio praedicativa* és az *attributum praedicativum* mondatszerkesztésben betöltött szerepével, a *locativus* és a *vocativus* használatával, a melléknevek és határozószók fokozásával, valamint a névmások rendszerével. A hallgatók elsajátítják a tő- és sorszámneveket 1-től 20-ig, felismerik a leggyakoribb elöljárószavakat, módosítószavakat és kötőszavakat. A szeminárium végére a résztvevők képesek lesznek ismeretlen klasszikus latin szövegben is tájékozódni, felismerni annak alapvető nyelvtani szerkezeteit, megnevezni a grammatikai funkciókat, és meghatározni a szöveg alapvető kommunikációs funkcióit.

A kurzus során a hallgatók megismerik a latin nyelv grammatikai rendszerét, beleértve a legfontosabb rendhagyóságokat, az igeneves szerkezeteket és a mondattan alapvető jelenségeit. Képesek lesznek a grammatika és a jelentés összekapcsolására, valamint ismerni fogják a nyelvtani eszközök elnevezését.

*A kurzus tervezett menete:*

1. Bevezetés
2. I-II. *declinatió*k; *praesens imperfectum* képzése
3. III. *declinatio*; *praesens perfectum* képzése; *is, ea, id* névmás
4. *Praeteritum imperfectum* és *perfectum*; IV. *declinatio*; vonatkozó névmás
5. *Futurum imperfectum* és *perfectum*; *locativus*; mutató és visszaható névmások
6. *Imperativus*; V. *declinatio*; személyes névmás
7. *Participium*
8. *Passivum*
9. Melléknevek fokozása; *adverbium*ok képzése és fokozása
10. *Infinitivus* és *infinitivus*os szerkezetek
11. *Coniunctivus*
12. *Participium* „*instans*”; *gerundium* és *gerundivum*
13. Függő kérdés; *consecutio* *temporum*
14. *Ablativus* *absolutus*; *supinum*

*Oktatási segédanyag:*

* Ferenczi Attila – Monostori Martina: *Latin nyelv.* Bp. 1997.
* M. Nagy Ilona – Tegyey Imre: *Latin nyelvtan*

*A jegyszerzés feltételei:*

A szeminárium látogatásköteles, a hallgató összesen 3 alkalommal hiányozhat. Értékelés félév végi beszámoló illetve órai munka alapján.